<b>תשובה </b>האמת הוא כי כל מקום אשר יסתפק לנו אם הוא מוקף חומה מימות יהושע בן נון או לאו נקרא בי"ד דארבעה עשר זמן קריאה לכל היא אמנם עוד זאת נעשה להסתלק מן הספק ונקרא גם בט''ו אבל בלא ברכה לא לפניה ולא לאחריה מפני שהיא ברכה שאינה צריכה ואיסורא דאורייתא הוא שנושא שם שמים לבטלה ואין ראוי לעשות כך מפני הספק וזה כלל גדול שבכל מצוה בין מדאורייתא בין מדרבנן אם נסתפקנו בם אם יברך או לא עושה אותה בלא ברכה ואם מצאו דבר בסדרי תפלות אשר להם ונהגו בה אין ראוי לתלמידי חכמים להניח מנהג זה כי עכ"פ יום אחד אינו חייב ולכן ראוי לבטל המנהג כי אף העונה אמן בברכה לבטלה עתיד ליתן את הדין: משה